ai4bharat/Pralekha huggingface dataset:
وزارات ثقافت
وزیر ثقافت جناب جی کشن ریڈی نے پدم اور دہلی میں قائم سنگیت ناٹک اکیڈمی  ایوارڈ یافتہ افراد کے ساتھ بات چیت کی
نئی دہلی۔ یکم اکتوبر ثقافت ، سیاحت اور ہندوستان کے شمالی خطے کی ترقی کے وزیرمملکت جناب جی کشن ریڈی نے یکم اکتوبر 2021 کو نیشنل اسکول آف ڈراما  کے احاطہ میں ریپرٹری گرانٹ اسکیم کے ماتحت پدم اور دہلی میں قائم سنگیت ناٹک اکیڈمی  ایوارڈ یافتگان کے ساتھ بات چیت کی۔ وزارت ثقافت میں سکریٹری جناب گووند موہن اور وزارت کے دیگر افسران کی موجودگی میں انتیس  ایوارڈ یافتگان نے اس بات چیت میں شرکت کیا۔ وزیر ثقافت نے تمام ایوارڈ یافتگان کو اعزاز سے نوازا اور امید ظاہر کی کہ حکومت کی جانب سے کی جا رہی کامیاب ٹیکہ کاری مہم کے پیش نظر اب عوامی ثقافتی پیشکش دوبارہ شروع ہوں گی۔ انہوں نے کورونا وباء سے پیدا ہونے والی صورتحال اور فنکار برادری کو درپیش مشکلات پر مزید تبادلہ خیال کیا۔ پدم وبھوشن ڈاکٹر سونل مان سنگھ ، پدم بھوشن ڈاکٹر اوما شرما ، پدم بھوشن محترمہ سروج ویدناتھن سمیت تمام معزز ایوارڈ یافتگان نے کمیونٹی کو درپیش مشکلات ، براہ راست پیشکش نہ ہونے کے باعث روزگار کے نقصان پر اپنی تشویش کا اظہار کیا اور اس پر قابو پانے کے لیے مختلف اقدامات تجویز کیے۔
تمام ایوارڈ یافتگان کو ان کے قیمتی تجاویز/آراء کے لیے شکریہ ادا کرتے ہوئےوزیر موصوف جناب جی کشن ریڈی نے یقین دہانی کرائی کہ وزارت ثقافت پہلے سے ہی اس معاملے پر نظر رکھے ہوئی ہے اور مالی امداد کے بروقت اجراء کو یقینی بنانے کے لیے تمام مناسب اقدامات کئے جا رہے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9619
(Visitor Counter : 84
قبائیلی امور کی وزارت
مرکزی وزیر مملکت برائے قبائلی امور جناب جسونت سنگھ سمن بھائی بھابھور سموا کا دورہ کریں گے
نئیدہلی،18مئی ۔مرکزی وزیر مملکت برائے قبائلی امور جناب جسونت سنگھ سمن بھائی بھابھور خیر سگالی کے اظہار کے ایک جزو کی حیثیت سے اور ہندوستان اور سموا کے تعلقات کو مستحکم بنانے کے جزو کی حیثیت سے بحر اوقیانوس کے ایک جزیرہ نما ملک سموا کے ایک ہفتے کے دورے پر کل روانہ ہوں گے ۔ ان کا یہ دورہ 18سے 25 مئی 2018 تک جاری رہے گا۔واضح ہوکہ کسی ہندوستانی وزیر کا یہ پہلادورہ ٔ سمو ا ہے ۔اپنے قیام سموا کے دوران جناب بھابھور سمو ا کے وزیر اعظم اورنائب وزیر اعظم سے ملاقات کریں گے ۔ جناب بھابھور کے اس دورے کا مقصد ہند-سموا تعلقات کو مستحکم بنانا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2633
(Visitor Counter : 34
وزارت دفاع
ایئر مارشل کے اننت رامن وی ایس ایم نے ایئر آفیسر- ان- چارج ایڈمنسٹریشن کا عہدہ سنبھالا
نئی دہلی:09؍فروری2022:
ایئرمارشل کے اننت رامن وی ایس ایم نےیکم فروری 2022ء کو نئی دہلی میں واقع ایئرفورس ہیڈکوارٹر میں ایئرآفیسر-ان-چارج ایڈمنسٹریشن کا عہدہ سنبھال لیا ہے۔
ایئر مارشل اننت رامن کو جون 1985ء میں انڈین ایئرفورس کی انتظامی شاخ میں کمیشن کیا گیا تھا۔ وہ ڈیفنس سروسز اسٹاف کالج ویلنگٹن، کالج آف ڈیفنس مینجمنٹ اور نیشنل ڈیفنس کالج کے سابق طالب علم رہے ہیں۔ انہوں نے سال 2005ء میں واشنگٹن ڈی سی کی ڈی آئی اے میں مشترکہ اسٹریٹیجک خفیہ تربیتی پروگرام میں حصہ لیا تھا۔
ایئر مارشل اننت رامن نے اپنے 37 سال سے زیادہ کے طویل کیریئرمیں کئی اہم کمانڈ اور اسٹاف تقرریوں پر اپنی خدمات دی ہے، جن میں مغربی ایئر کمان ہیڈکوارٹر میں سینئرآفیسر-اِن-چارج ایڈمنسٹریشن، ہیڈکوارٹر مغربی ایئر کمان ، ہیڈکواٹر تربیتی کمان میں کمانڈ ورکس آفیسر، امبالہ اور چنئی میں معاون پروسٹ مارشل ؍کمانڈنگ آفیسر اور اے او اے کے اسٹاف آفیسر کے طورپر اُن کا کام کرنا شامل ہے۔ ایئر مارشل موجودہ تقرری پر عہدہ سنبھالنے سے پہلے ایئر فورس ہیڈکوارٹر میں ڈائریکٹر جنرل کا عہدہ سنبھال رہے تھے۔
ایئرآفیسر وششٹ سیوا میڈل بھی حاصل کرچکے ہیں۔
امور صارفین، خوراک اور عوامی تقسیم کی وزارت
ایک ملک- ایک راشن کارڈ اسکیم کا نفاذ
نئی دہلی،19؍جولائی،صارفین کے امور ، خوراک اور تقسیم عامہ کے وزیر مملکت جناب دانو راؤ صاحب دادا راؤ نے آج راجیہ سبھا میں ایک سوال کا تحریری جواب دیتے ہوئے ایوان کا مطلع کیا کہ خوراک اور تقسیم عامہ کے محکمے نے ’’شروع سے آخر تک تقسیم عامہ کے نظام کی سرگرمیوں کو کمپیوٹر سے منسلک کرنے کی اسکیم کے تحت کی گئی اصلاحات کو پائیدار بنانے کی خاطر سال 19-2018 اور 20-2019 کے دوران نافذ کرنے کے لئے ایک نئی اسکیم ’’تقسیم عامہ کے نظام کا مربوط بندوبست ‘‘  شروع کی ہے۔ اس اسکیم کا مقصد قومی خوراک سکیورٹی ایکٹ – 2013 کے تحت راشن کارڈ رکھنے والوں کے لئے پورے ملک میں پورٹیبلٹی کو متعارف کرانا ہے تاکہ وہ ریاستوں ؍ مرکز کے زیر انتظام علاقوں کے موجودہ پی ڈی ایس نظام ؍ پورٹل کو مرکزی نظام ؍ پورٹل سے مربوط کرکے ملک میں کسی بھی راشن کی دکان سے اناج خریدنے کے حق دار ہوں گے اور انہیں نیا راشن کارڈ حاصل کرنے کی ضرورت نہیں ہوگی۔ ایک ملک – ایک راشن کارڈ نظام کے تحت قومی پورٹیبلٹی صرف این ایف ایس اے راشن کارڈ رکھنے والوں کے لئے ہوگی۔
آئی ایم – پی ڈی ایس اسکیم کے تحت ریاستوں ؍ مرکز کے زیر انتظام علاقوں کے موجودہ پی ڈی ایس نظام ؍ آپریشنوں میں تبدیلی کی کوئی ضرورت نہیں ہوگی۔
اب تک 20 ریاستوں ؍ مرکز کے زیر انتظام علاقوں میں اپنی تمام راشن کی دکانوں پر الیکٹرانک پوائنٹ آف سیل مشینیں لگانے کا کام مکمل کیا ہے۔ اس اسکیم کو ریاستوں ؍ مرکز کے زیر انتظام علاقوں میں مرحلے وار شروع کرنے کا منصوبہ ہے، خاص طور پر ایسی ریاستوں میں جہاں راشن کی دکانوں پر پوائنٹ آف سیل مشینیں کام کررہی ہیں۔
U-3275
(Visitor Counter : 41
وزیراعظم کا دفتر
وزیر اعظم نے لز ٹرس کو برطانیہ کی اگلی وزیر اعظم منتخب ہونے پر مبارکباد دی
وزیر اعظم جناب نریندر مودی نے لز ٹرس کو برطانیہ کی اگلی وزیر اعظم منتخب ہونے پر مبارکباد دی ہے۔ جناب مودی نے انہیں ان کے نئے رول اور ذمہ داریوں کے لیے نیک خواہشات پیش کیں۔
وزیر اعظم نے ٹویٹ کیا؛
“@لزٹرس کو برطانیہ کا اگلا وزیر اعظم منتخب ہونے پر مبارکباد۔ یقین ہے کہ آپ کی قیادت میں ہندوستان-برطانیہ جامع اسٹریٹجک پارٹنرشپ مزید مضبوط ہوگی۔ آپ کے نئے کردار اور ذمہ داریوں کے لیے نیک خواہشات۔"
ش ح۔ ش ت۔ج
Uno-9908
(
وزارتِ تعلیم
جناب دھرمیندر پردھان نے آئی سی ایچ آر کی جانب سے تیار اور شائع کی گئی کتاب ‘انڈیا:دی مدر آف ڈیموکریسی’ کا اجرا کیا
تعلیم اور ہنرمندی کی ترقی کے مرکزی وزیر جناب دھرمیندر پردھان نے آج نئی دہلی میں تاریخی تحقیق سے متعلق بھارتی کونسل  کےذریعہ تیار اور شائع کی گئی کتاب ‘انڈیا:دی مدر آف ڈیموکریسی ’ کا اجرا کیا۔اس تقریب میں آئی سی ایچ آر،کے چیئرپرسن ،پروفیسر رگھوویندر تنور اور آئی سی ایچ آر کے ممبر سکریٹری پروفیسر اومیش اشوک کدم نے بھی شرکت کی۔اس کتاب میں تہذیب کے آغاز سے ہی ہندوستان میں جمہوریت کی کو پیش کرنے کی کوشش کی گئی ہے۔
اس موقع پر بات کرتے ہوئے وزیر موصوف نے کہا کہ بھارت میں جمہوریت کی جڑیں چوتھی صدی کے اوائل سے ہی پائی جاتی ہیں۔تھنجاور میں پتھر پر کھدی ہوئی عبارتیں اسی سلسلے کی زندہ مثال ہیں۔کلنگا اور لیچھاری دور میں سماجی نظام کے شواہد بھی بھارت میں جمہوریت کے ہونے کی بات کرتے ہیں۔انہوں نے اقوام متحدہ کی 76ویں جنرل اسمبلی سےاپنے خطاب کے دوران وزیر اعظم نریندر مودی کے ان الفاظ کی نشاندہی کی کہ بھارت نہ صرف سب سے پرانی جمہوریت ہے بلکہ یہ جمہوریت کی ماں بھی ہے۔
وزیر موصوف نے کہا کہ ایسا کوئی بھی معاشرہ جسے اپنی تہذیبی قوت پر فخر نہیں ہوتا وہ نہ سوچ سکتا ہے اور نہ ہی کچھ بڑا حاصل کر سکتا ہے۔ انہوں نے آئی سی ایچ آر اور اسکالرز کی تعریف کی جنہوں نے مغربی بیانیہ کو چیلنج کرنے کے لیے ہندوستانی جمہوریت کے ماخذ اور نظریات کے ثبوت پر مبنی سلسلے کو پیش کرنے کی کوشش کی ہے۔انہوں نے اعتماد کا اظہار کیا کہ کتاب ‘انڈیا:دی مدر آف ڈیموکریسی’بھارتی جمہوری میراث پر ایک صحت مند مباحثے کی حوصلہ افزائی کرے گی اورمزید کہا کہ یہ آئندہ نسل کو ہماری لازوال روایات کو یاد رکھنے کی ترغیب فراہم کرے گی۔
نائب صدر جمہوریہ ہند کا سکریٹریٹ
چیئرمین کے اختتامی خطاب کا متن 
"معزز اراکین!
راجیہ سبھا کا 259 واں اجلاس آج اختتام پذیر ہو رہا ہے حالانکہ اس اجلاس میں ایک تشویشناک بات دیکھنے میں آئی ہے۔
پارلیمنٹ جمہوریت کی نگہبان ہے اور عوام ہمارے نگران اور سپریم ماسٹر ہیں۔
ان کی خدمت کرنا ہمارا اولین فرض ہے۔
پارلیمنٹ کے مقدس احاطے لوگوں کی مجموعی فلاح و بہبود کے لیےبات چیت کرنے، غور و خوض کرنے ، مباحثے کرنے اور فیصلے کرنے کے لیے ہیں۔
پارلیمنٹ میں کس طرح بدنظمی کو نیا طریقہ کار بنالیا گیا ہے- ایک نیا معمول جو جمہوریت کے جوہر کو ختم کر دیتا ہے۔
کتنی تشویشناک اور پریشان کن بات ہے! پارلیمنٹ میں بحث و مباحثہ، مذاکرات، غور و خوض اور بحث کی اہمیت میں خلل پیدا کیا گیا ہے اور رخنہ ڈالا گیا ہے۔
پارلیمنٹ کے کام کاج کو روک کر سیاست کو ہتھیار بنانا ہمارے سیاسی نظام کے لئے سنگین نتائج کا حامل ہے۔ اس بات کولوگوں نے بڑے پیمانے پر ناپسندیدکیا ہے۔ عوام کے ذہن میں ہم بطور طبقہ قابل تضحیک ہیں۔
ہمیں عوام کی امیدوں پر اپنے ٹریک ریکارڈ کی عکاسی کرنے کی ضرورت ہے۔
آنے والی نسلیں ہمیں اس بات سے نہیں پہنچانیں گی کہ ہم نے کتنی اونچی آواز سے نعرے لگائے بلکہ ہمارے ملک کی ترقی کی رفتار کو مضبوط بنانے میں ہماری کثیر جہتی خدمات سے پہنچانیں گی۔
بجٹ سیشن کے پہلے حصے کی پیداواری صلاحیت 56.3 فیصد تھی، جب کہ دوسرے حصے کے لیے یہ 6.4 فیصد تک گر گئی۔ مجموعی طور پر ایوان کی پیداواری صلاحیت صرف 24.4 فیصد رہی۔
رکاوٹوں نے پارلیمنٹ کے 103 گھنٹے 30 منٹ ضائع کئے۔
آئیے ایوان کی مایوس کن کارکردگی پر غور کریں اور کوئی راستہ نکالیں۔
میں عزت مآب ڈپٹی چیئرمین اور وائس چیئرپرسنز کے پینل کا شکریہ ادا کرتا ہوں اور سیکرٹری جنرل اور ان کے عہدیداروں کی ٹیم کا بھی شکریہ ادا کرتا ہوں کہ انہوں نے ایوان کو چلانے کی کوشش کی۔
میں اس موقع پر آپ کو اور آپ کے اہل خانہ کو ایسٹر، بدھ پورنیما، عید اور دیگر تہواروں پر مبارکباد پیش کرتا ہوں۔
شکریہ جئے ہند!‘‘
۔۔۔۔۔۔۔۔۔۔۔
ش ح۔ا گ۔ن ا۔
U-3813
(Visitor Counter : 80
صدر جمہوریہ کا سکریٹریٹ
صدر جمہوریہ ہند نے ائیر فورس اسٹیشن حاکم پیٹ اور پانچ بیس ریپئر ڈپو کو کلرز سے نوازا
نئیدہلی4 مارچ ۔صدر جمہوریہ ہند جناب رام ناتھ کووند نے آج تامل ناڈو کے شہر کوئمبٹور میں ایئر فور س اسٹیشن سُلّور اورپانچ بیس ریپئر ڈپو کو کلرز سے سرفراز کیا۔
اس موقع پر اپنی تقریر میں صدر جمہوریہ موصوف نے کہا کہ عالمی برادری میں ہندوستان کا بڑھتا ہوا وقار ہماری مسلح افواج کی طاقت اور اہلیتوںکی بدولت ہی ہے۔ ہندوستان امن کے تئیں عہد بستہ ہے لیکن اگر ضرورت پڑی تو ملک کی خودمختاری کی حفاظت کے لئے اپنی تمام تر طاقت استعمال کریں گے۔ہمارے بہادر فوجیوں کی شاندار مثالوں سے لیس ہماری مسلح افواج اپنے ملک کی حفاظت کے لئے ہمارے عزم محکم کی عکاسی کرتی ہیں۔ ان کی جوانمردی ،شجاعت اور پیشہ ورانہ مہارت کا اندازہ حال ہی میں دہشت گرد اڈوں کے معلوم ٹھکانوں پر مہارت کے ساتھ کئے جانے والے ہوائی حملوں سے لگایا جاسکتا ہے ۔
صدر جمہوریہ نے مزیدکہا کہ ہماری فضائیہ ہندوستان کے خودمختار آسمانوں کی حفاظت کے ساتھ ساتھ انسانی امداد اور راحت کے کاموںمیں بھی پیش پیش رہتی ہے ۔ ہماری فضائیہ کے جانباز اورشجاع جوانوں کی طاقت ہمارے ملک کے لئے افتخار کا عظیم وسیلہ ہے۔
۰۰۰۰۰۰۰۰۰۰۰۰۰۰۰۰۰۰۰۰۰
(Visitor Counter : 47
وزارت دفاع
فضائیہ کے سربراہ نے لداخ میں فارورڈ لوکیشنز کا دورہ کیا
نئی دہلی، 11/جنوری 2021 ۔ فضائیہ کے سربراہ ایئر چیف مارشل آر کے ایس بھدوریا نے 11 جنوری 2021 کو لداخ میں ایئر فورس اسٹیشنوں اور ایڈوانسڈ لینڈنگ گراؤنڈ کا دورہ کیا۔
دورے کے دوران فضائیہ کے سربراہ نے فیلڈ کمانڈروں کے ساتھ تبادلہ خیال کیا اور انھیں آپریشنز کے متعلق تیاریوں اور ایئر بیسز نیز فارورڈ ایریاز میں تعینات فورسیز کی صورت حال سے واقف کرایا گیا۔ انھوں نے انڈین ایئر فورس اور انڈین آرمی کے ان مقامات پر تعینات عملے سے بھی تبادلہ خیال کیا۔
تھوئیسے کے اپنے دورے کے دوران انھوں نے موسم سرما میں فوجیوں کے سپورٹ اور ان کے رسد کے لئے رواں لوجسٹک آپریشنز کا بھی جائزہ لیا۔ انھوں نے ڈی بی او اور نیوما اے ایل جی کا بھی دورہ کیا، جہاں انھیں متعلقہ سب سیکٹرس میں سکیورٹی کی صورت حال سے واقف کرایا گیا۔ ڈی بی او، سی اے ایس پر انھوں نے شہیدوں کو خراج عقیدت پیش کرنے کے لئے گل دائرہ نذر کیا۔ اپنی روانگی سے قبل فضائیہ کے سربراہ نے سی ڈی ایس کے ساتھ ملاقات کی، تاکہ سینئر آئی اے ایف اور انڈین آرمی کمانڈروں کے ساتھ ایئر فورس اسٹیشن لیہہ میں آپریشنل امور پر جامع تبادلہ خیال کیا جاسکے۔
سی اے ایس نے اس غیرمعمولی اعلیٰ سطحی مورال اور تندہی کی زبردست ستائش کی جس کے ذریعے سبھی عملہ موسم کی سختی اور علاقے کی دشوار گزاری کے باوجود آپریشنل تیاریوں کے سلسلے کو جاری رکھا ہوا ہے۔
سماجی انصاف اور تفویض اختیارات کی وزارت
معذور افراد کو با اختیار بنانے کے محکمہ کی سکریٹری نے خواتین باالخصوص معذور خواتین کو با اختیار بنانے کے حکومت کے عہد کی تائید کی
نئی دہلی، 08 ؍مارچ : سماجی انصاف و تفویض اختیارات کی وزارت کے معذور افراد کو با اختیار بنانے کے محکمہ نے آج نئی دہلی کے انتودیہ بھون میں محکمہ کے کانفرنس روم میں خواتین کا عالمی دن منایا گیا۔ پروگرام کی صدارت محکمہ کی سکریٹری محترمہ شکنتلا ڈی گیملن نے کی اور محکمہ کی خواتین نے اس میں حصہ لیا۔ محکمہ کے قومی اداروں  کی خواتین ملازمین نے ورچوئل طریقے سے اس پروگرام میں حصہ لیا۔ محترمہ گیملن مختلف شعبوں میں خواتین کی حصولیابی کے لئے انہیں مبارک باد دی۔ انہوں نے ان کو با اختیار بنانے اور سماج میں شمولیت کے حوالے سے حکومت کے عہد کی تائید کی۔ انہوں نے معذور خواتین کو با اختیار بنانے پر زور دیا۔
خاص طور پر معذور خواتین کے متعلق گفتگو کرتے ہوئے انہوں نے کہا کہ ہندوستان کا آئین مرد اور خواتین کو برابری کی ضمانت دیتا ہے۔ اسی طرح معذور افراد حقوق ایکٹ – 2016، یہ یقینی بناتا ہے کہ خواتین سمیت معذور اشخاص دوسروں کی طرح اپنے حقوق کا استعمال کریں اور یہ قانون سبھی طرح کے امتیاز پر روک لگا تا ہے۔ سخت سزا مرکز و ریاستی سطح پر معذور افراد کے لئے چیف کمشنر و ریاستوں میں کمشنر اور ضلعی سطح کی کمیٹیوں کے ساتھ فوری سماعت اور نمٹارے کے لئے خصوصی عدالتوں کے لحاظ سے اس قانون تحفظات فراہم کئے گئے ہیں۔
محکمہ کی سکریٹری نے کہا کہ وزارت کے ذریعے کئی اہم منصوبے چلائے جارہے ہیں، جو خواتین سمیت معذور افراد کو فائدہ مہیا کراتے ہیں۔ ان میں ایڈس اینڈ اپلائنسز اسکیم اسکالر شپ آسان بھارت مہم ، سرکاری شعبے میں صلاحیت سازی اور روز گار کے لئے قومی کارروائی منصوبے شامل ہیں۔ معذوروں کی ترقی و امداد سے متعلق قومی کمیشن کے ذریعے معذور اشخاص کی طرف سے آمدنی والی اکائیوں کے قیام کے لئے رعایتی قرض کی شکل میں مالی امداد بھی فراہم کی جاتی ہے۔ خود روز گار منصوبوں کے لئے معذور خواتین کو سود شرح ایک فیصد کی چھوٹ کی اجازت دی جاتی ہے۔ پچھلے 5 سالوں کے دوران 12959 معذور خواتین کو مجموعی طور پر 102.35 کروڑ روپے کا قرض دیا جا چکا ہے۔ پچھلے 5 سالوں کے دوران 3.23 لاکھ معذور خواتین میں ایڈس و اپلائنسز حاصل کئے۔ اس مدت کے دوران 27431 معذور خواتین نے ہنر مندی کی تربیت حاصل کی۔ کُل اسکالر شپ کا 50 فیصد میٹرک سے پہلے ، میٹرک کے بعد ، اعلیٰ تعلیم کے لئے اور 30 فیصد جگہ ، طالبات کے لئے قومی غیر ملکی اسکالر شپ کے لئے محفوظ کئے گئے۔ اب تک 43019 طالبات اس سے مستفید ہو چکے ہیں۔
انہوں نے اطلاع دی کہ وزارت معذوری کی مقدار میں کمی لانے کے لئے ابتدائی جانچ اور با زآبادکاری کے لئے قومی اداروں و کمپوزک ریجنل مراکز پر ایرلی انٹروینشن سینٹر قائم کرنے کا عمل زیر غور ہے۔ اس سے بچوں ، ماؤں و خا ندان کو کافی راحت ملے گی۔ انہوں نے محسوس کیا کہ آگے آنے والے سالوں میں زیادہ سے زیادہ معذور خواتین زندگی کے سبھی شعبوں ، خواہ سرکاری، پرائیویٹ ، آرٹ ، ثقافت و کھیل سے جڑی ہوں، ملک کی ترقی میں بہت زیادہ تعاون دیں گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ج ق۔ ق ر
U- 2443
(Visitor Counter : 76
صحت اور خاندانی بہبود کی وزارت
ڈاکٹر ہرش وردھن نے صحت وتوانائی کے ایکشن پلیٹ فارم سے متعلق ڈبلیو ایچ او کے اعلیٰ سطحی اتحاد سے خطاب کیا
انہوں نے کاربن کے کم اخراج اور شمولیت والی ترقی کے ساتھ اقتصادی ترقی کےایک نئے ماڈل کو شروع کرنے میں ہندوستان کی منفرد پوزیشن پر زور دیا
انسانوں پر مرکوز ہندوستان کا طریقہ کارعالمی فلاح کے فروغ کے لئے ایک بڑی قوت بن سکتا ہے: ڈاکٹر ہرش وردھن
نئی دہلی 10جون 2021: صحت اورخاندانی بہبود کے مرکزی وزیر ڈاکٹر ہرش ودھن نے کل رات یہاں ویڈیو کانفرنس کے ذریعہ عالمی صحت تنظیم ، ڈبلیو ایچ او کی صحت اورتوانائی کے ایکشن پلیٹ فارم سے متعلق اعلی سطحی اتحاد کی پہلی میٹنگ سے خطاب کیا۔اس میٹنگ میں کئی اہم شخصیات، قومی سربراہان اور عالمی بینک، یواین ڈی پی ، یو این ایچ آر سی، بین الاقوامی قابل تجدید توانائی ایجنسی  وغیرہ جیسے مختلف فریقوں کے نمائندوں نے شرکت کی۔
ان کاخطاب مندرجہ ذیل ہے:
دنیا اب بھی کووڈ-19 کے غیر معمولی خطرے سے دوچار ہے جس کی وجہ سے حکومتوں اور شہریوں کو انسانی زندگی کے تحفظ اور پوری دنیا میں بیماریوں کو کم کرنے کے لئے غیر معمولی اقدامات کرنے پر مجبور کردیا ہے۔ اس وبا کے ساتھ ساتھ اس کے بندوبست کے لئے کی جانے والی وسیع کوششوں نے مختلف شعبوں کے درمیان ایک دوسرے پر زبردست انحصار کااعادہ کیا ہے۔ اس میں اس بات کو یقینی بنانے کی ضرورت کواجاگر کیا ہے کہ تمام شعبوں کے درمیان ایک دوسرے پر انحصار کی عکاسی ہماری پالیسیوں میں بھی ہونے کی ضرورت ہے تاکہ موثر اورپائیدار خدمات کی ترسیل کو یقینی بنایا جاسکے۔
ہماری حکومت کے ذریعہ آب و ہوا میں تبدیلی اور انسانی صحت پر قومی ایکشن پلان کے عنوان سے ماہرین کی ایک کمیٹی تشکیل دی گئی تھی جس کا مقصد عام لوگوں ، حفظان صحت خدمات فراہم کرنے والوں اور پالیسی سازوں میں انسانی صحت پر آب و ہوامیں تبدیلی کے اثرات سے متعلق بیداری پیدا کرنا ہے۔ ماہرین کے قومی گروپ نے اپریل 2021 میں اپنی رپورٹ پیش کی ہے جس میں مخصوص موضوع کے تحت صحت کے ایکشن پلان، آب و ہوا سے ہونے والی بیماریوں اور صحت کے موضوعات کو شامل کیا گیا ہے۔
‘‘گرین اور آب و ہواسے مطابقت رکھنے والی حفظان صحت سہولیات’’ کے ضمن میں ہندوستان نے مالے اعلانیہ پر 2017 میں دستخط کئے تھے اور آب و ہوا سے مطابقت رکھنے وا لی حفظان سہولیات کو فروغ دینے پر رضامندی ظاہر کی تھی تاکہ ہر قسم کی آب و ہوا کو برداشت کیا جاسکے۔ ہندوستان آج کاربن کے کم اخراج والے اور شمولیت والی ترقی کے لئے اقتصادی ترقی کے ایک ماڈل کا آغاز کرنے کی منفرد پوزیشن میں ہے، جس میں سبھی کے لئے صحت خدمات کی فراہمی ایک اہم عنصر ہے۔
ہم اس بات پر یقین رکھتے ہیں کہ یہ وقت کی ضرورت ہے کہ صحت اور توانائی کے شعبوں کی صلاحیتوں کو مستحکم کرنے کی خاطر وسائل کی فراہمی کے لئے ٹھوس سیاسی اور مالی عزائم کامظاہرہ کیا جائے۔ ایسے میں جبکہ ممالک کووڈ-19 کے بعد کی تیاری کررہے ہیں ، عالمی نظام کے دوبارہ مرتب کئے جانے کا ایک بہترین موقع ہے۔ گرین یا ماحول دوست امدادی منصوبے ملکوں کو اپنی توانائی کے وسائل میں تبدیلی کے ساتھ ساتھ اپنی معیشتوں کی بحالی میں مد کریں گے۔ مجھے یقین ہے کہ اس اتحادی گروپ کے اشتراک اور اجتماعی ایکشن سے ایک زیادہ سرسبز اور صحت مند کرہ ارض کے حصول میں مدد ملے گی۔
وزارت خزانہ
ڈی ایف ایس نے سووَچھتا 2.0 کے لیے خصوصی مہم کے جزو کے طور پر، نومبر 2022 سے اگست 2023 کے دوران 2 لاکھ سے زائد عوامی شکایات کا ازالہ کیا
مالیاتی خدمات کے محکمے  اور اس کی تنظیموں نے سووَچھتا کو ادارہ جاتی شکل دینے اور زیر التوا معاملات کو کم کرنے کے مقصد سے 2 اکتوبر سے 31 اکتوبر 2022 تک سووَچھتا 2.0 کے موضوع پر ایک خصوصی مہم چلائی تھی۔ 31 اکتوبر 2022 تک 80 فیصد سے زائد ہدف کی تکمیل کے بعد، ڈی ایف ایس نے ماہانہ بنیاد پر مہم کی پیش رفت پر نظر رکھنے کے ساتھ ساتھ نومبر 2022 سے اگست 2023 کے دوران اپنا کام جاری رکھا۔
نومبر 2022 اور اگست 2023 کے دوران محکمے اور اس کی تنظیموں کے نمایاں کام اور حصولیابیاں مندرجہ ذیل ہیں:
- عوامی شکایات کا ازالہ: 209398
- عوامی شکایات کی اپیلوں کا نپٹارہ: 39816
- مقامات/دفاتر جہاں صفائی کی گئی: 523
- خالی کی گئی جگہ: 71968 مربع فٹ
- کباڑ سے ہونے والی آمدنی: 14387364 کروڑ روپئے
حکومت ہند نے 2 اکتوبر 2023سے 31 اکتوبر 2023 تک خصوصی مہم 3.0 شروع کرنے کا اعلان کیا ہے جس میں سوووَچھتا اور سرکاری دفاتر میں زیر التواء معاملات کو کم کرنے پر توجہ مرکوز کی جائے گی۔
اس مہم کو آگے بڑھاتے ہوئے، ڈاکٹر جتیندر سنگھ نے سووَچھتا مہم کی نگرانی کے لیے آج نئی دہلی میں، سووَچھتا خصوصی مہم 3.0 کے لیے کلی طو پر وقف ویب پورٹل ، https://scdpm.nic.in، کا آغاز کیا۔ اس سے قبل تیاری کا مرحلہ 15 ستمبر سے 30 ستمبر تک ہوگا۔ اس مدت کے دوران وزارتیں/ محکمے منتخبہ زمروں میں زیر التواء معاملات کی نشاندہی کریں گے اور اور مہم کے مقامات کو حتمی شکل دیں گے۔
ڈی ایف ایس نے پہلے ہی اپنے تمام افسران کو حساس بنا دیا ہے اور اپنی تمام تر تنظیموں کو اپنی سرگرمیاں جاری رکھنے اور اپنی متعلقہ تنظیموں کو خصوصی مہم 3.0 شروع کرنے کے لیے مطلع کیا ہے۔
صدر جمہوریہ کا سکریٹریٹ
صدر جمہوریہ نے چوتھا ڈاکٹر اے پی جے عبدالکلام میموریل لیکچر دیا
نوجوانوں کو اپنی زندگیوں میں ڈاکٹر کلام کی انمول تعلیمات کو اپنانا چاہئے: صدر کووند
بھارت کے صدر جمہوریہ جناب رام ناتھ کووند نے آج  کو نئی دہلی میں چوتھا ڈاکٹر اے پی جے عبدالکلام میموریل لیکچر دیا۔
اس موقع پر اظہار خیال کرتے ہوئے صدر جمہوریہ نے کہا کہ ڈاکٹر کلام سائنس پر جتنا زور دیتے تھے، وہ روحانیت کو بھی اتنی ہی اہمیت دیتے تھے۔ عام لوگوں میں سائنس کے تئیں دلچسپی پیدا کرنا ان کا ایک مشن تھا۔ اس مشن کو انہوں نے ایک تنظیم کے ذریعے آگے بڑھایا، لیکن یہ بات بھی قابل ذکر ہے کہ وہ تمام مذاہب کے سنتوں / صوفیوں اور عارفین سے ملتے تھے اور ان سے کچھ سیکھنے کی کوشش کرتے تھے۔ ان کی لکھی ہوئی کتابوں میں ایک چھوٹی سی کتاب ہے، جس کا نام ہے ’بلڈنگ اے نیو انڈیا‘جس کا ایک باب ’لرننگ فرام سینٹس اینڈ سیرس‘ ہے۔ اس باب میں ڈاکٹر کلام نے سنتوں اور درویشوں سے اپنی ملاقاتوں کا تذکرہ کیا ہے اور احترام کے ساتھ اپنے خیالات پیش کیے ہیں۔ ڈاکٹر کلام نے سائنس و فلسفہ اور ترقی و اخلاقیات کو یکساں اہمیت دی۔
صدر جمہوریہ نے کہا کہ ڈاکٹر کلام سے دو چیزیں جڑی ہوئی ہیں - ان کی اچھائیاں اور ان کی شہرت۔ ہر بھارتی کو ملک کے اس عظیم فرزند پر فخر ہے، جسے اپنے ملک سے لازوال محبت تھی۔
صدر جمہوریہ نے کہا کہ ڈاکٹر کلام کہا کرتے تھے کہ کسی بھی طاقتور ملک میں تین خاص چیزیں ہوتی ہیں۔ پہلی چیز یہ ہے کہ ملک نے جو کچھ حاصل کیا ہے اس پر فخر کرے۔ دوسری چیز بھائی چارہ قائم رکھنا ، اور تیسری چیز مل کر کام کرنے کی صلاحیت ہے۔ ڈاکٹر کلام چاہتے تھے کہ لوگ بھارت کے عظیم لوگوں کی کہانیوں کو یاد رکھیں اور ان سے سیکھیں۔ وہ یہ بھی کہتے تھے کہ ہر وہ ملک جو آگے بڑھا ہے اس میں مشن کا احساس ہوتا ہے۔ اس لیے جو بھی کام کرنا ہو اسے ایک مشن کی طرح مکمل کرنے کا جذبہ ہونا چاہیے۔ وہ چاہتے تھے کہ ہم سب اپنے ملک کے تانے بانے کو مضبوط کرنے کے لیے متحد ہوکر آگے بڑھتے رہیں۔
صدر جمہوریہ نے کہا کہ ہر بھارتی بالخصوص نوجوانوں کو ڈاکٹر کلام کی سوانح عمری ’ونگس آف فائر‘ پڑھنی چاہیے۔ انہوں نے یہ بھی کہا کہ ہمارے نوجوانوں کو ڈاکٹر کلام کی انمول تعلیمات کو اپنی زندگیوں میں اپنانا چاہیے۔ اپنے اساتذہ کا احترام اور اپنے خاندان کے افراد سے پیار برقرار رکھنا ڈاکٹر کلام کی کہانیوں میں بار بار ظاہر ہوتا ہے۔ ان کے ساتھ کام کرنے والے ہر شخص نے ان سے وابستگی محسوس کی۔ زندگی کی سادگی اور فکر کی بلندی ڈاکٹر کلام کی پہچان رہی ہے۔
صدر جمہوریہ نے انڈیا اسلامک کلچرل سنٹر  کی تعریف کی کہ انہوں نے یادگاری لیکچرز کے ذریعے ڈاکٹر کلام کے نظریات کو لوگوں تک پہنچایا۔ انہیں یہ جان کر خوشی ہوئی کہ آئی آئی سی اپنے مینڈیٹ کے مطابق قومی اتحاد کے مقصد کے لیے مسلسل کام کر رہا ہے۔ انہوں نے کہا کہ قومی یکجہتی کے لیے کام کرکے، آئی آئی سی ڈاکٹر کلام جیسے معمار قوم کی میراث کو مضبوط کر رہا ہے۔ انہوں نے آئی آئی سی پر زور دیا کہ وہ آزادی کا امرت مہوتسو کے حصے کے طور پر تقاریب کا انعقاد کرے، تاکہ نئی نسل میں ڈاکٹر کلام اور ان سائنسدانوں کے تئیں بیداری میں اضافہ کیا جاسکے، جنہیں ڈاکٹر کلام نے ’پانچ طاقتور روحیں‘ کہا ہے۔
صدر جمہوریہ کی ہندی میں تقریر دیکھنے کے لیے براہ کرم یہاں کلک کریں:
Please click here to see the President's speech in Hindi
ا قتصادی امور کی کابینہ کمیٹی
برہمپتر پر دھبری  اور پھلبری  کے درمیان چار لینوں والے پلوں کی تعمیر کو کابینہ کی منظوری
نئی دہلی، 28 فروری 2019، وزیراعظم نریندر مودی کی صدارت والی اقتصادی امور سے متعلق کابینہ کمیٹی نے ریاست آسام/ میگھالیہ میں این ایچ 27 پر شمالی کنارے پر دھبری  اور جنوبی کنارے پھلبری  کے درمیان برہمپتر ندی پر رسائی سڑک سمیت چار لینوں والے پل کی تعمیر کو اپنی منظوری دے دی۔ پُل کی کل لمبائی 19.282 کلومیٹر ہوگی۔
یہ پُل شمال۔ مشرق سڑک کنکٹی وٹی پروجیکٹ مرحلہ۔3 کی اسکیم کے تحت سڑک کی سول کنسٹرکشن کی 35.48 کروڑ روپے کی لاگت اور 4997.04 کروڑ روپے کی پوری لاگت سے جے آئی سی اے کے قرض سے تعمیر ہوگی۔ اس میں زمین کو تحویل میں لینے ، باز آباد کاری، بندوبستی اور تعمیراتی سرگرمیوں سے قبل کی لاگت شامل ہیں۔ یہ پروجیکٹ تقریباً 6 سال کی مدت میں تعمیر ہوگا۔
اس پروجیکٹ کی اہم دفاعی اور سماجی نیز معاشی اہمیت ہے۔یہ پروجیکٹ شمال مشرق کی ریاستوں میں معاشی طور پر انتہائی پسماندہ اضلاع کی ترقی کے لئے محرک ہوگا۔ برہمپتر ندی پر اس پُل کی تعمیر سے 205.3 کلومیٹر کا فاصلہ کم ہوکر 19.282 کلومیٹر ہوجائے گا۔ آسام میں دھبری اور میگھالیہ میں پھلبری کے درمیان سڑک سے سفر میں پانچ گھنٹے 20 منٹ تک کی بچت ہوگی۔ میگھالیہ کے علاوہ آسام کے بارک گھاٹی کے خطے اور شمال مشرق کی جنوبی ریاستوں جن کے نام منی پور، میزورم اور تریپورہ ہیں، ان کے درمیان مختصر ترین رابطہ کے ذریعہ ٹرانسپورٹ نیٹ ورک میں مزید اضافہ ہوگا۔ شمال مشرق کی ریاستوں میں کلکتہ کی بندرگاہ بھی شامل ہے۔
۔۔۔۔۔۔۔۔۔۔۔
م ن۔ش س۔ن ا۔
U- 1348
(Visitor Counter : 85